ปากน้ำหลังสวน - วิกิพีเดีย

# ปากน้ำหลังสวน

### จากวิกิพีเดีย สารานุกรมเสรี

ตำบลปากน้ำ
Tambon Paknam
สถิติ
จังหวัด: | ชุมพร
อำเภอ: | หลังสวน
พื้นที่: | 8.618 ตร.กม.
ประชากร: | 6,809 (พ.ศ. 2548)
ความหนาแน่น: | 790.0 คน/ตร.กม.
รหัสไปรษณีย์: | 86150

ตำบลปากน้ำ จังหวัดชุมพร เป็นชุมชนชาวประมง ตั้งอยู่บริเวณ ปากแม่น้ำหลังสวน ชายทะเล อ่าวไทย ภาคใต้ มีสภาพบ้านเมืองที่สงบสุข น่าอยู่ ผู้คนล้วนเป็นมิตร และมีชื่อเสียงด้านสถานที่ ท่องเที่ยว พักผ่อนชายทะเล แห่งหนึ่งของ จังหวัดชุมพร ด้วยการเดินทางที่สะดวก อาหารทะเล สด ๆ และความเป็นเลิศ เรื่องการปรุงอาหารของ ชาวปากน้ำหลังสวน รวมทั้งเป็นสถานที่ ที่ประชาชนทั่วไป นิยมไปกราบไหว้ "เสด็จเตี่ย" กรมหลวงชุมพร อีกทั้ง ปากน้ำหลังสวน ยังเป็นศูนย์กลางเชื่อมต่อไปยัง แหล่งท่องเที่ยว ทางทะเล ภูเขา น้ำตก อื่น ๆ ได้สะดวก เช่น ปากน้ำตะโก สวี ละแม พะโต๊ะ และ ระนอง

## [แก้] ประวัติ

ชุมชนปากน้ำหลังสวน ตั้งอยู่ปากแม่น้ำหลังสวน และชายทะเลฝั่งอ่าวไทย ห่างจากตัว อำเภอหลังสวน ประมาณ 9 กิโลเมตร เป็นชุมชนประมง มีการตั้งถิ่นฐานทั้งสองฟากฝั่งแม่น้ำ สืบสานวิถีชีวิต และวัฒนธรรม มายาวนานกว่าร้อยปี ด้วยลักษณะทางภูมิศาสตร์ มีแม่น้ำหลังสวน เป็นแม่น้ำสายหลัก วิถีชีวิตคนไทยในสมัยก่อน ที่อาศัยผูกพันอยู่กับสายน้ำ การสัญจรทางน้ำจึงเป็นเส้นเลือดหลักในการคมนาคมระหว่างหัวเมืองต่างๆ เมืองหลังสวนเป็นเมืองสำคัญบนเส้นทางค้าขาย ภายในและระหว่างประเทศ ร่องรอยจากอดีตหลังสวนเคยเป็นจังหวัดหลังสวน และที่ปากน้ำหลังสวนยังเป็นที่ตั้งของด่านศุลกากร รวมทั้งบันทึกจากประวัติศาสตร์ เมื่อครั้งพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินทางชลมารค ประพาสหัวเมืองภาคใต้ และแหลมมาลายู พ.ศ. 2432 (ร.ศ.108) พ.ศ. 2441 (ร.ศ.117) และ พ.ศ. 2452 (ร.ศ.128) ทรงเสด็จเยี่ยมพสกนิกร ที่เมืองหลังสวน และปากน้ำหลังสวน จาก ลักษณะดังกล่าว สภาพทางสังคมของ ปากน้ำหลังสวน จึงประกอบด้วยประชากรที่ตั้งถิ่นฐานเดิม และประชากรที่อพยพมาทำมาหากิน ทั้งจากถิ่นใกล้เคียง รวมทั้งคนจีนจากโพ้นทะเลที่อพยพมาเมื่อครั้งอดีต ผสมผสานพัฒนาต่อเนื่องเป็นชุมชนขนาดใหญ่ และปัจจุบัน มีสถานะเป็นเทศบาลตำบลแห่งเดียวของ อำเภอหลังสวน

## [แก้] การแบ่งเขตการปกครอง

- ตำบลปากน้ำ แบ่งเขตการปกครองย่อย เป็น 6 หมู่บ้าน

## [แก้] อ้างอิง

- ปากน้ำหลังสวน.. ชุมพร
- เทศบาลตำบลปากน้ำหลังสวน

บทความนี้ นำข้อความบางส่วนมาจากเว็บไซต์หรือสื่ออื่น ปากน้ำหลังสวน ซึ่งเจ้าของเว็บไซต์หรือสื่อดังกล่าว อนุญาตให้เผยแพร่ต่อได้ โดยไม่สงวนลิขสิทธิ์

ดึงข้อมูลจาก "http://th.wikipedia.org../../../%E0%B8%9B/%E0%B8%B2/%E0%B8%81/%E0%B8%9B%E0%B8%B2%E0%B8%81%E0%B8%99%E0%B9%89%E0%B8%B3%E0%B8%AB%E0%B8%A5%E0%B8%B1%E0%B8%87%E0%B8%AA%E0%B8%A7%E0%B8%99.html".

หมวดหมู่: จังหวัดชุมพร | อำเภอหลังสวน

##### Views

- บทความ
- อภิปราย
- รุ่นปัจจุบัน

##### ค้นหา